
	Osnovna šola Danila Lokarja Ajdovščina
	Šolsko leto: 

	Učitelj:
	Teden:
	Datum:

	Razred:
	Predmet:
	Št. ure:

	Enota:

	Učne oblike: frontalna, individualna, delo v dvojicah, delo v skupinah

	Učne metode: razgovor, razlaga, doživljanje, opazovanje, pripovedovanje, opazovanje, poslušanje, prikazovanje, primerjanje, demonstracija,

	Učni pripomočki: film, plakati

	Cilji:
· Opisujejo različne čustvene izraze pri sebi in drugih (veselje, navdušenje, strah, jeza, žalost),
· vedo, da čustva vplivajo na vedenje, 
· spoznajo ustrezna ravnanja pri doživljanju različnih čustev,
· doživljanje različnih čustev uporabijo v konkretnih situacijah,
· znajo prepoznati nasilje,
· prepoznavajo različne oblike nasilja, 
· naučijo se reagirati ob pojavu nasilja, 
· znajo prositi za pomoč v nevarnih situacijah,
· zaznavajo in pripovedujejo o lastnih spremembah navad, ravnanj in obnašanja,
· izboljšujejo medsebojne odnose,
· spodbujajo sodelovanje med seboj.


	PREDLOGI ZA UVODNI DEL: (Izhodišče za pogovor o filmu, motivacija)
· Situacija v razredu ali med prijatelji, ki je podobna prizorom v risanki. 
ali
· Kaj je nasilje? Učenci pojasnjujejo iz svojih izkušenj. Iz njihovih besed izberemo obliko nasilja, ki je najbližja risanki in jo navežemo nanjo.
ali
· Igra vlog. Izberemo dva, tri učence, ki so dobri v igri vlog in predhodno pripravimo kratek prizor, kjer se dva učenca približata tretjemu ter nad njim izvajata nasilje (ga vlečeta za majico, mu vzameta žogo, ki jo drži ter ga z njo dražita, ga zasmehujeta…). Razgovor. Kako bi se v resnici počutili vsi trije? Kako bi moral ravnati napadeni? Oglejmo si kratko risanko o dečki, ki je bil deležen podobnega nasilja kot smo videli v prizoru. 


	GLAVNI DEL:
· Ogled risanke …
Kratka vsebina: (za učitelja): Deček med spanjem podoživlja nasilje, ki ga doživlja v šoli. Zjutraj ga prebudi budilka in v njem se prebudijo še hujši občutki od nočne more. Med zajtrkom se spomni, kako so mu sošolci vzeli malico iz rok in jo vrgli v smetnjak.  S težkim srcem se odpravi v šolo in tudi mami je hudo, ker je njenemu sinu tako hudo. V šoli k njemu v učilnici pristopijo trije sošolci ter mu razmečejo šolske potrebščine. Deček zbeži v stranišče. Sošolci grejo za njim. Na stranišču mu grozijo, da ga bodo pretepli. Odloči se, da jim bo nasprotoval. Odpre vrata in udari najbližjega. Preden pride do pretepa, v stranišče vstopi učitelj. Nagajive fante odpelje v svojo pisarno in se z njimi pogovori. Naslednjič ga fantje povabijo k igri in so vsi zadovoljni. 


	ANALIZA RISANKE:
· Kako se deček počuti? O čem razmišlja in kako ravna? Zakaj se sprva ne brani? Je deček za nasilje kriv tudi sam? Zakaj da in zakaj ne? Ali njegova mama ve, da je kaj narobe? Pa ve točno kaj? Kaj bi mu svetovali? 
· Kdo opazuje nasilje nad dečkom? Kako se počuti, ko opazuje nasilje? Kako ravna? Sošolki ob opazovanju nasilja ni vseeno za dečkom in mu v določenih trenutkih skuša pomagati in nuditi oporo. Bi lahko dečku pomagala še na drugačen način?
· Razmislijo naj tudi o dečkih, ki nasilje izvajajo. Zakaj to počnejo in zakaj ravno nad njim? 
· Kdo na koncu ukrepa in pomaga dečku? Je bil to učitelj ali sošolka? 
· Kako bi vi pomagali dečku v nastali situaciji?
· Se vam je kaj podobnega že kdaj zgodilo? Kako ste ravnali v takšni situaciji? Ste ravnali pravilno? Zakaj da in zakaj ne? Kako bi morali ravnati?


	PREDLOGI NOVIH NALOG, DEJAVNOSTI:
· Učenci naj se vživijo v like in razpravljajo, kako bi ravnali sami v njihovi vlogi.
· Poiščejo naj možne rešitve nastale situacije in izdelajo plakat. Kaj bi svetovali dečku?
· Učenci naj napišejo ali narišejo, kaj bi po njihovem mnenju moral storiti deček, sošolka. 
· Pogovorite se, kaj učencem pomeni prijateljstvo. Kako prepoznajo, da je nekdo njihov prijatelj? Po katerih dejanjih, čutenjih in besedah? Ali zaupajo svojim prijateljem, kadar so v stiski? Poiščejo nasvet, podporo ali pomoč pri odraslih?
· Poznajo v svoji bližini tudi strokovne vire pomoči (šolska svetovalna služba in druge nevladne organizacije, brezplačne telefonske številke, TOM)? 


	DODATNO GRADIVO, UČNI LISTI (lahko kot priponka)






